



**Coromatic og Ventelo etablerer datasenter for nettskyen**

**Næringslivets interesse for skytjenester gjør at behovet for sikker lagring av data eksploderer. Nå bygger Coromatic i samarbeid med Ventelo et moderne datasenter i Oslo der bedrifter kan leie plass til egen maskinvare.**

På Risløkka i Oslo bygger Coromatic for Ventelo et tusen kvadratmeter stort datasenter med den mest avanserte sikkerhetsteknologien på markedet. Datasentret skal stå ferdig 1. januar 2012.

-Løsningen vi nå får på plass sammen med Coromatic er et fleksibelt og skalerbart datasenter som gir meget god beskyttelse for IT kritisk utstyr, sier Grethe Myhrvold, leder for området IP Datacom i Ventelo.

Hun legger til at IT blir stadig mer forretningskritisk for virksomheter generelt, og dermed øker behovet for avansert og sikker fysisk sikring av IT-miljøet.

**Grønt datasenter**I tillegg til sikkerhet er det lagt vekt på høy grad av energieffektiv drift. Det nye datasenteret bygges med en utnyttelsesgrad (PUE) ned mot 1,2 – noe som er godt under standarden for nye datasentre.

Måleenheten PUE sier noe om forholdet mellom strømmen utstyret i datasenteret bruker og hva man må tilføre i form av kjøling og strøm.

-Datasentret som vi etablerer for Ventelo kan derfor uten tvil kalles et grønt datasenter. Her benyttes svært energieffektive løsninger uten at dette går ut over sikkerheten på anlegget sier Morten Christiansen, leder for Coromatic i Norge.

Med Ventelos fibernett strategisk plassert rett ved datasentret, vil kunder få enkel tilgang til den kapasiteten de har behov for.

-Datasentret er spesielt designet for å passe inn i Ventelos fibernett. Vi bygger dette datasenteret slik at næringslivet kan leie plass til eget utstyr. Kundene skal primært stå for driften selv, men det kan også være aktuelt å kjøpe tilleggstjenester av oss, sier Myhrvold.

Bygget er også fysisk sikret med spesialvegger, brannsikre soner og avanserte alarmsystemer, adgangskontroll og videoovervåking. Alt i datasenteret bygges i ringstruktur. Det vil si at anlegget kan ha feil på en kjølemaskin, UPS eller generator uten at dette vil påvirke oppetiden eller kvalitet mot våre kunder.





**Om Coromatic:** Coromatic Group har selskaper i Norge, Sverige, Danmark og Finland. Gruppen omsatte i 2010 for over 500 mill NOK, og har 235 ansatte. Årlig leverer gruppen flere enn 70 komplette datasentre, og er med dette Nordens ledende selskap innen fysisk IT sikkerhet. Gruppen har flere av verdens sterkeste agenturer og partnere. Dette kombinert med egen spisskompetanse på alle fagfelt innen sikring av datautstyr, analyser, tester og vedlikehold sikrer en helhetlig, fremtidsrettet og trygg løsning til gruppens kunder.

**Om Ventelo:** Basert på egen, landsdekkende infrastruktur tilbyr Ventelo kommunikasjonsløsninger som effektiviserer hverdagen til våre kunder. Ventelo har 700 ansatte og omsetter for 3 milliarder kroner.

**Kontaktpersoner Coromatic:**Morten Christiansen, *leder Coromatic i Norge*Tlf. 22 76 40 03
Mob. 92 01 83 82
E-post: morten.christiansen@coromatic.no

**Kontaktpersoner Ventelo:**Heidi Egede-Nissen, *kommunikasjonssjef Ventelo*
Mob. 40 43 73 84
E-post: heidi.egede-nissen@ventelo.no

